  झारखंड की प्रतिभाशाली खिलाड़ियों को तराशने वाला साई सैग रांची वालीबॉल सेंटर को बंद करने का आदेश आया है।स्पोर्ट्स अथॉरिटी ऑफ इंडिया, ईस्टर्न सेंटर कोलकाता ने साई सैग सेंटर रांची के इंचार्ज को पत्र लिखकर सेंटर की वालीबॉल लड़कियों को पदमा साई सेंटर, हजारीबाग में शिफ्ट करने को कहा है।साथ ही पत्र में लिखा है कि अगर लड़कियां पदमा सेंटर में शिफ्ट नहीं होती हैं तो उन्हें तुरंत सेंटर से निकाल दिया जाए।साई रांची वालीबॉल सेंटर में 20 लड़कियां प्रशिक्षण ले रही हैं और सभी नेशनल प्लेयर हैं।इसकी जानकारी जब यहां प्रशिक्षण ले रही लड़कियों को मिली तो सभी उदास हो गईं।एक स्वर में सभी ने कहा कि किसी भी सूरत में हजारीबाग नहीं जाएंगे।चाहे इसके लिए क्यों न खेल ही छोड़ना पड़े।लड़कियों ने बताया कि वहां जाने से पढ़ाई का बहुत नुकसान होगा।साथ ही पदमा सेंटर में सुरक्षा नहीं है।पढ़ने की भी सुविधा नहीं है।हजारीबाग से पदमा सेंटर करीब 25 किमी दूर है।ऐसे में अगर हमलोग वहां जाते हैं तो इसका सीधा असर पढ़ाई पर पड़ेगा।सेंटर की पांच से छह लड़कियाें का मैट्रिक के लिए रजिस्ट्रेशन भी हो चुका है।लड़कियों ने बताया कि अगर पदमा जाते हैं तो मैट्रिक परीक्षा नहीं दे पाएंगे।क्योंकि एक बार रजिस्ट्रेशन होने के बाद दूसरे जिले में नहीं होता है।प्रतिभा पर चोट...ईस्टर्न जोन में लड़कियों का अकेला सेंटर रांची का यह लड़कियों का वाॅलीबॉल सेंटर ईस्टर्न जोन में अकेला सेंटर है।2000 में यह सेंटर मोरहाबादी के बिरसा मुंडा फुटबॉल स्टेडियम में खुला।यहां वाॅलीबॉल के अलावा एथलेटिक्स, तीरंदाजी आैर फुटबॉल में झारखंड के प्रतिभाशाली खिलाड़ी कुशल प्रशिक्षकों से प्रशिक्षण लेते हैं।इन खिलाड़ियों का चयन ट्रायल के आधार पर किया जाता है।इस सेंटर से लगभग 100 लड़कियां नेशनल स्तर का टूर्नामेंट खेलकर नौकरी पा चुकी हैं।इसी सेंटर से निकलकर संगीता कुमारी ने भारतीय वाॅलीबॉल टीम की कमान संभाली।साथ ही ब्यूटी कुमारी को स्टैंड बाई में जगह मिली।राज्यसभा के उपसभापति ने केंद्रीय खेलमंत्री को लिखा पत्र राज्यसभा के उपसभापति हरिवंश को जब इस बात की जानकारी मिली की सेंटर बंद होने वाला है तो इन्होंने कंद्रीय खेलमंत्री को पत्र लिखा।कहा कि किसी भी सूरत में यह सेंटर बंद नहीं होना चाहिए।झारखंड में खेल का वातावरण बहुत ही अच्छा है।इस सेंटर से कई लड़कियां राज्य का नाम रौशन कर चुकी हैं।वहीं, पू्र्व केंद्रीय मंत्री सुबोधकांत सहाय, झारखंड सरकार के मंत्री सीपी सिंह, झारखंड ओलिंपिक एसोसिएशन, झारखंड वालीबॉल एसोसिएशन ने साई कोलकाता को पत्र लिखकर इस सेंटर को बंद नहीं करने को कहा है।साथ ही कहा है कि अगर यह सेंटर या खिलाड़ी को कहीं भी शिफ्ट किया जाएगा तो इसका विरोध कर आंदोलन किया जाएगा।मुख्यमंत्री के क्षेत्र की पांच लड़कियां सेंटर में राज्य के मुख्यमंत्री रघुवर दास के क्षेत्र की पांच लड़कियां अभी सेंटर में हैं।जमशेदपुर की सिमरन, अनिता कुमारी, खुशी कुमारी, आस्था आैर अनुष्का प्रधान शामिल हैं।सेंटर में 12 से 16 साल की लड़कियों का सेलेक्शन किया जाता है।21 साल की उम्र तक लड़कियां यहां प्रशिक्षण लेती हैं।एक खिलाड़ी पर लगभग 1.50 लाख रुपए साई सेंटर खर्च करता है।खेल के साथ-साथ खिलाड़ियों को खाना, रहना, पढ़ाई आैर मेडिकल की सुविधा दी जाती है।पीड़ा...खेल छोड़ देंगे पर नहीं जाएंगे... आखिर पदमा क्यों नहीं जाना चाहतीं लड़कियां यहां सुरक्षा का माहौल नहीं हजारीबाग से पदमा सेंटर 25 किमी दूर पढ़ाई पर असर पड़ेगा मैट्रिक की परीक्षा से वंचित होने का डर
  झारखंड की खिलाड़ियाें काे तराशने वाला रांची साई सैग वाॅलीबाॅल सेंटर बंद करने का आदेश
The Sports Authority of India, Eastern Centre Kolkata has written a letter to the in-charge of SAI SAI Centre Ranchi to shift the centre's volleyball girls to Padma SAI Centre, Hazaribagh, immediately.
Ranchi SAI SAG Volleyball Centre, which groomed Jharkhand players, ordered to shut down